Futbol tarixi va statistikasi xalqaro federatsiyasi (IFFHS) 2015 yilning eng yaxshi klublari reytingini e’lon qildi. Unga ko‘ra O‘zbekistonning eng yaxshi jamoasi deb Qarshining «Nasaf» jamoasi e’tirof etildi. 200ta klubdan iborat reytingda qarshiliklar 197 o‘rinni egallab turishibdi va bu borada O‘zbekistonning yagona jamoasi sifatida e’tirof etilgan. Bu Osiyo bo‘yicha 18-ko‘rsatkich sanaladi. 197 o‘rin reytingda so‘nggi pog‘ona bo‘lib bu o‘rinlarni «Nasaf» dan tashqari Angliyaning «Lester Siti», Braziliyaning «Fluminense» va Gollandiyaning «Groningen» klublari bo‘lishib olishgan. IFFHS reytingida birinchi o‘rinni Ispaniyaning «Barselona» jamoasi egallagan. 2 va 3 o‘rinlarda Italiyaning «Yuventus» va «Napoli» jamoalari qayd qilingan. Kuchli beshlikni «Bavariya» va «PSJ» klublari yakunlab berishgan.